open-index/open-wikipedia-markdown huggingface dataset:
উইলিয়াম হোল্ডেন

**উইলিয়াম হোল্ডেন** (ইংরেজি: William Holden; জন্ম: উইলিয়াম ফ্রাংকলিন বিডল জুনিয়র; ১৭ই এপ্রিল ১৯১৮ - ১২ই নভেম্বর ১৯৮১) ছিলেন একজন মার্কিন অভিনেতা। তিনি ১৯৫০ ও ১৯৬০-এর দশকের বক্স অফিসে অন্যতম সফল অভিনেতা ছিলেন। তিনি *স্ট্যাল্যাগ সেভেনটিন* (১৯৫৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কার জয় সহ আরও দুবার মনোনয়ন লাভ করেন এবং *দ্য ব্লু নাইট* (১৯৭৩) টেলিভিশন চলচ্চিত্রে অভিনয় করে অনন্য কেন্দ্রীয় অভিনেতা বিভাগে প্রাইমটাইম এমি পুরস্কার অর্জন করেন।

হোল্ডেন হলিউডের বেশ কিছু জনপ্রিয় ও সমাদৃত চলচ্চিত্রে অভিনয় করেছেন, যার মধ্যে রয়েছে *[[সানসেট বলেভার্ড (চলচ্চিত্র)|সানসেট বলেভার্ড]]*, *সাবরিনা*, *[[দ্য ব্রিজ অন দ্য রিভার কাওয়াই]]*, *দ্য ওয়াইল্ড বাঞ্চ*, *[[পিকনিক (১৯৫৫-এর (চলচ্চিত্র)|পিকনিক]]* এবং *[[নেটওয়ার্ক (১৯৭৬-এর (চলচ্চিত্র)|নেটওয়ার্ক]]*। তিনি ১৯৫৪-১৯৫৮ এবং ১৯৬১ সালে ছয়বার "বর্ষসেরা শীর্ষ ১০ তারকা"র একজন হন এবং আমেরিকান ফিল্ম ইনস্টিটিউটের "ধ্রুপদী হলিউড চলচ্চিত্র শিল্পের সেরা ২৫ পুরুষ তারকা" তালিকায় ২৫তম স্থান অধিকার করেন।

## পুরস্কার ও অর্জন
### পুরস্কার
;একাডেমি পুরস্কার
* **মনোনীত**: শ্রেষ্ঠ অভিনেতা - *[[সানসেট বলেভার্ড (চলচ্চিত্র)|সানসেট বলেভার্ড]]*
* **বিজয়ী:** শ্রেষ্ঠ অভিনেতা - *স্ট্যাল্যাগ সেভেনটিন*
* **মনোনীত**: শ্রেষ্ঠ অভিনেতা - *[[নেটওয়ার্ক (১৯৭৬-এর (চলচ্চিত্র)|নেটওয়ার্ক]]*

;প্রাইমটাইম এমি পুরস্কার
* **বিজয়ী:** অনন্য কেন্দ্রীয় অভিনেতা - *দ্য ব্লু নাইট*

;বাফটা পুরস্কার
* **মনোনীত**: শ্রেষ্ঠ বিদেশি অভিনেতা - *[[পিকনিক (১৯৫৫-এর (চলচ্চিত্র)|পিকনিক]]*
* **মনোনীত**: শ্রেষ্ঠ অভিনেতা - *[[নেটওয়ার্ক (১৯৭৬-এর (চলচ্চিত্র)|নেটওয়ার্ক]]*

### বক্স অফিস র‍্যাঙ্কিং
বেশ কয়েক বছর হোল্ডেন মার্কিন যুক্তরাষ্ট্রের চলচ্চিত্র প্রদর্শকের ভোটে জনপ্রিয়তম অভিনেতা ছিলেন:
* ১৯৫৪ - ৭ম (মার্কিন যুক্তরাষ্ট্র)
* ১৯৫৫ - ৪র্থ (মার্কিন যুক্তরাষ্ট্র)
* ১৯৫৬ - ১ম (মার্কিন যুক্তরাষ্ট্র)
* ১৯৫৭ - ৭ম (মার্কিন যুক্তরাষ্ট্র)
* ১৯৫৮ - ৬ষ্ঠ (মার্কিন যুক্তরাষ্ট্র), ৬ষ্ঠ (যুক্তরাজ্য)
* ১৯৫৯ - ১২তম (মার্কিন যুক্তরাষ্ট্র)
* ১৯৬০ - ১৪তম (মার্কিন যুক্তরাষ্ট্র)
* ১৯৬১ - ৮ম (মার্কিন যুক্তরাষ্ট্র)
* ১৯৬২ - ১৫তম (মার্কিন যুক্তরাষ্ট্র)

## তথ্যসূত্র

**গ্রন্থপঞ্জি**
* 
* 
* 
* 
* 
* 
* 
* 

## বহিঃসংযোগ

* 
* 
* 

বিষয়শ্রেণী:১৯১৮-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার রিপাবলিকান
বিষয়শ্রেণী:ক্যালিফোর্নিয়ায় দুর্ঘটনায় মৃত্যু
বিষয়শ্রেণী:দ্বিতীয় বিশ্বযুদ্ধে মার্কিন সেনা কর্মকর্তা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:ইলিনয়ের অভিনেতা
বিষয়শ্রেণী:ইলিনয়ের সামরিক কর্মকর্তা
হিরো (২০০৬-এর চলচ্চিত্র)

**হিরো** হচ্ছে ২০০৬ সালে মুক্তিপ্রাপ্র স্বপন সাহা পরিচালিত একটি বাংলা চলচ্চিত্র। চলচ্চিত্রটির সঙ্গীত পরিচালনা করেন জিৎ গাঙ্গুলী। চলচ্চিত্রটি 'সুরিন্দার ফিল্মস' ব্যানারের অধীনে মুক্তি পেয়েছিলো। এই চলচ্চিত্রটি ২০০২ সালের কন্নড় চলচ্চিত্র *আপ্পু* এর পুনর্নির্মাণ যেটি আবার তেলুগু ভাষায় *ইডিয়ট* (২০০২) এবং তামিল ভাষায় *দম* (২০০৩) নামে বানানো হয়, এছাড়া চলচ্চিত্রটির একটি সংস্করণ বাংলাদেশেও 'প্রিয়া আমার প্রিয়া' শিরোনামে ২০০৮ সালে মুক্তি পায়।

## পটভূমি
শুভঙ্কর রায় (জিৎ) একজন কলেজ পড়ুয়া ছিলেন।তিনি ছিলেন হেড কনস্টেবল ভবানী শংকর রায় (আব্দুর রাজ্জাক) এর ছেলে যিনি খুব সম্মানিত ব্যক্তি ছিলেন এবং বিভাগে তার খুব ভাল পুলিশ রেকর্ড ছিল।তিনি তার ছেলেকে উচ্চপদস্থ পুলিশ অফিসার হওয়ার আকাঙ্ক্ষা করেন যদিও নিজে একজন কনস্টেবল।ছেলের কাছ থেকে তার অনেক আশা ছিল। অন্যদিকে শুভঙ্কর ছিলেন অত্যন্ত অহংকারী, মজার প্রেমময় এবং সুখী-সৌভাগ্যবান ব্যক্তি যিনি বন্ধুদের সাথে গসিপ করা এবং ফাউল গেম খেলতে সময় কাটাতে পছন্দ করেন।

## অভিনয়ে
* জিৎ -শুভঙ্কর রায় ওরফে শুভ, হেড কনস্টেবল ভবানী শঙ্কর রায়ের ছেলে
* তাপস পাল - ইন্সপেক্টর ইন্দ্রজিৎ সেন
* কোয়েল মল্লিক -পূজা সেন, ইন্দ্রজিৎ সেনের বোন চরিত্র 
* লাবণী সরকার -মাধবী সেন হিসেবে, পূজার শ্যালিকা
* কাঞ্চন মল্লিক - শুভর কলেজ বন্ধু
* আব্দুর রাজ্জাক -ভবানী শংকর রায়, শুভর বাবার চরিত্রে
* সুমিত গাঙ্গুলী-স্থানীয় বাবুরাম চরিত্র  হিসেবে স্থানীয় গুন্ডা
* অভিজিৎ মুখার্জী
* শান্তিলাল মুখার্জি -পুলিশ হাবিলদার 
* এন.কে.সলিল - শুভ এর কলেজ বন্ধু 
* কল্যাণী মণ্ডল -শুভর মা
* শ্যামল দত্ত-পুলিশ ইন্সপেক্টর হিসেবে

## সঙ্গীত
চলচ্চিত্রটির সঙ্গীত পরিচালনায় ছিলেন জিৎ গাঙ্গুলী।

## তথ্যসূত্র

## বহিঃসংযোগ
* 
* Hero on Gomolo

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:স্বপন সাহা পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
আল-আখতাল

**আল-আখতাল আত-তাগলিবি, **উপনাম আবু মালিক,  হিজরি ১৯ সন মোতাবেক ৬৪০ খ্রিষ্টাব্দে জন্মগ্রহণ করেন। তিনিআরবের তাগলিব গোষ্ঠীর অন্তর্ভুক্ত একজন আরবি কবি।** **তিনি খ্রিস্টান ধর্মাবলম্বী, তবে বনি উমাইয়ার খলিফাদের প্রশংসায় কবিতা লিখে বিখ্যাত হয়েছিলেন। ইয়াজিদের প্ররোচনায় আনসারগণের বিরুদ্ধে ব্যাঙ্গাত্বক কবিতা লিখে তিনি সমালোচিত হয়েছিলেন। তিনি তার যুগের শ্রেষ্ঠ তিন কবির একজন, অপর দুই জন হলেন জারির ও ফারাজদাক।

## বংশ ও প্রাথমিক জীবন
আল আখতালের বংশ পরিচয় হলো: গিয়াস ইবন গাওস ইবন সালত ইবন তারিকা ইবন আমর ইবন সাইজান ইবন আমর ইবন ফিদাওকাস ইবন আমর ইবন মালিক ইবন জাশাম ইবন বাকার ইবন হাবিব ইবন আমর ইবন গানাম ইবন তাগলিব ইবন ওয়াইল ইবন কাসিত ইবন হানাব ইবন আফসা ইবন দা’মি ইবন জাদিলা ইবন আসাদ ইবন রাবিআ ইবন নাজার ইবন মা’দ ইবন আদনান।
তিনি দামেস্কে বড় হয়েছেন এবং সেখানে উমাইয়া খলিফদের সাথে মিলিত হয়ে তাদের রাজকবি হয়েছিলেন। জারির এবং আখতালের সাথে তিনি বিদ্রূপাত্মক কবিতা লিখতেন, সে যুগের কবিতা বর্ণনাকারীরা তার কবিতা বর্ণনা করতো, কেননা তার কবিতার সাহিত্যমান ছিল খুবই চমৎকার। তিনি কখনো দামেস্কে বসবাস করতেন, আবার কখনো মেসোপটমিয়ায় বসবাস করতেন।

তিনি শৈশব থেকেই কবিতা রচনা করতেন, তাগলিব গোত্রের কবি কাব বিন জুআইল তাকে আনসারদের নিন্দা করে কবিতা রচনা করতে উৎসাহ দিয়েছিলেন, তিনি আনসারদের সমালোচনায় কবিতা লিখেন। এরপর উমাইয়াদের সাথে তার সম্পর্কের ‍উন্নয়ন ঘটে, এবং তিনি ইয়াজিদের  ঘনিষ্ট হন। এরপর খলিফা আব্দুল মালিক ইবনে মারওয়ান তাকে আনুষ্ঠানিকভাবে রাজকীয় কবি হিসেবে মনোনীত করেন। 

আখতাল প্রশংসা কাব্য, নিন্দা কাব্য, মদের গুণবর্ণনামূলক কবিতা প্রভৃতির জন্য বিখ্যাত।

আল আখতালের বাল্যকালেই তার মায়ের মৃত্যু হয়। তার বাবা আবু মালিক আবার বিয়ে করেন। সৎমায়ের সাথে আল আখতালের সম্পর্ক ভাল ছিলো না। তিনি তার সৎমা নিয়ে অনেক কুৎসামূলক কবিতা রচনা করেন। তিনি উচ্ছৃঙ্খল ও মদ্যপ ছিলেন।
## আল আখতালের কবিতা
আল আখতালের খ্যাতনামা গ্রন্থ দীওয়ান। এই গ্রন্থে ২৬৮৮টি লাইনের মোট ১৭০ টি কবিতা আছে। কবিতাগুলো প্রধানত ৩ ধরনের।
### কুৎসামূলক কবিতা
বনু উমাইয়াদের শত্রুদের বিরুদ্ধে কুৎসামূলক কবিতা লেখার জন্য আল আখতাল ছিলেন প্রসিদ্ধ। এছাড়াও তার বিরুদ্ধে যারা কথা বলতো, তিনি তদের বিরুদ্ধেও কবিতা লিখতেন। তার সৎমা এবং বাবার বিরুদ্ধে এরকম অনেক কবিতা তিনি লিখেছেন।
### প্রশংসামুলক কবিতা
রাজকবি হওয়ায় অধিকাংশ কবিতায় তিনি শাসকদের প্রশংসা করতেন। খলিফা আব্দুল মালিক ইবনে মারওয়ানের ব্যাপারে কবিতা রচনা করে তিনি খ্যাতি অর্জন করেন।
### শোক জাতীয় কবিতা
শোক জাতীয় কবিতার সংখ্যা অপেক্ষাকৃত কম। তিনি ভোগ সম্ভোগ নিয়ে বেশি কবিতা লিখতেন।
## কাব্যরীতি
দীওয়ান গ্রন্থে আল আখতাল মোট ৮ টি বাহর (আরবী কবিতার নিজস্ব চলার পথ) ব্যবহার করেছেন। এগুলো হলঃ ১) বাহরুল ওয়াফির ২) বাহরুত ত্ববিল ৩) বাহরুল বাসিত ৪) বাহরুল কামিল ৫) বাহরুর রাজায ৬) বাহরুল রামালা ৭) বাহরুল মুতাকারিব ৮) বাহরুল খফীক।
উক্ত গ্রন্থে তিনি ১৭ টি কাফিয়া (আরবী কবিতার বিশেষ অন্ত্যমিল) দিয়ে ১৭০টি কবিতা রচনা করেছেন।
## মৃত্যু
আল-আখতাল সত্তর বছর বয়সে ৯২ হিজরি মোতাবেক ৭১০ খ্রিষ্টাব্দে মৃত্যুবরণ করেন। তার মৃত্যুস্থান সম্পর্কে সুনির্দিষ্ট কোন তথ্য পাওয়া যায় না। তবে অধিকাংশের মতে তিনি তার গোত্রের সাথে আপার মেসোপটামিয়ায় অবস্থান কালে মৃত্যুবরণ করেন। মৃত্যুর সময়ও তিনি খৃষ্টান ধর্মের অনুসারী ছিলেন। 

## আরও দেখুন

* জারির
* ফারাজদাক
* ওমর ইবনে আবি রাবিয়া

## তথ্যসূত্র

বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৬৪০-এ জন্ম
বিষয়শ্রেণী:৭১০-এ মৃত্যু
রাশেদা বেগম হীরা

আলহাজ্ব **রাশেদা বেগম হীরা** বাংলাদেশ জাতীয়তাবাদী দল বিএনপির একজন রাজনীতিবিদ। তিনি জাতীয় সংসদের সংরক্ষিত নারী আসনের ৩৩৯ নং আসনে সংসদ সদস্য ছিলেন। তিনি এই সংরক্ষিত আসনে পর্যায়ক্রমে ৮ম ও ৯ম জাতীয় সংসদে নির্বাচিত হন। 

## জন্ম ও জীবন
রাশেদা বেগম হীরার পৈতৃক বাড়ি চাঁদপুর জেলায় সদর উপজেলার আলগী গ্রামে।

## শিক্ষাগত যোগ্যতা
তিনি ১৯৮১ সালে চট্টগ্রাম বিশ্ববিদ্যালয় থেকে এমএ ও ১৯৯০ সালে রাজশাহী বিশ্ববিদ্যালয় থেকে এমফিল ডিগ্রি অর্জন করেন। বিশ্ববিদ্যালয়ে অধ্যয়নকালীন সময় ১৯৭৯ সাল থেকে বাংলাদেশ জাতীয়তাবাদী ছাত্রদলের রাজনীতির সাথে সম্পৃক্ততা হন।

## কর্মজীবন
রাশেদা বেগম হীরা একজন রাজনীতিবিদ। তিনি রাজনীতি ছাড়াও বিভিন্ন আন্তর্জাতিক সংস্থায় কাজ করেছেন। এরমধ্যে উল্লেখযোগ্য হচ্ছে, অঙ্ফাম, সেভ দ্য চিলড্রেন এবং ভিএসও। তিনি ভিএসওতে জেন্ডার বিশেষজ্ঞ হিসেবে গুরুত্বপূর্ণ পদে দায়িত্ব পালন করেন।

## রাজনৈতিক জীবন
তিনি বিএনপি-এর মনোনিত চাঁদপুর-৪ আসনের সংরক্ষিত মহিলা আসনের নির্বাচিত পরপর দুইবারের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপির) কেন্দ্রীয় নির্বাহী কমিটির সদস্য, কেন্দ্রীয় মহিলা দলের চট্টগ্রামবিভাগীয় সাংগঠনিক সম্পাদক, জেলা বিএনপির সহ-সভাপতি এবং জাতীয়তাবাদী মহিলা দল চাঁদপুর জেলা শাখার সভানেত্রী। মূলত তিনি চট্টগ্রাম বিশ্ববিদ্যালয়ে পড়াকালীন সময়েই রাজনীতিতে প্রবেশ করেন। চট্টগ্রাম বিশ্ববিদ্যালয়ের সামসুন্নাহার হলের ভি.পি. ও জি.এস. পদে তিনি প্রতিদ্বন্দ্বিতা করেন। ছাত্রনেত্রী হিসেবে তিনি ১৯৮১ সালে প্রয়াত রাষ্ট্রপতি জিয়াউর রহমান ও বিএনপি চেয়ারপার্সন বেগম খালেদা জিয়ার সাথে রাষ্ট্রীয় সফরে নেপাল ভ্রমণ করেন এবং মেধাবী শিক্ষার্থী হিসেবে তিনি হিজবুল বাহার সফর ও বঙ্গভবনে আমন্ত্রিত হন। 

## রাজনৈতিক কর্মসূচি
বাংলাদেশ জাতীয়তাবাদী দলের রাজনৈতিক কর্মসূচিতে তিনি অংশ নিয়ে থাকেন।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
জেনিফার গার্নার

**জেনিফার অ্যান গার্নার** (ইংরেজি: Jennifer Anne Garner; জন্ম: ১৭ই এপ্রিল ১৯৭২) হলেন একজন মার্কিন অভিনেত্রী। *পার্ল হারবার* (২০০১) ছবিতে পার্শ্ব ভূমিকায় অভিনয়ের পর তিনি এবিসি চ্যানেলে ২০০১ থেকে ২০০৬ সালে প্রচারিত গোয়েন্দা-মারপিঠধর্মী থ্রিলার ধারাবাহিক *অ্যালায়েস*-এ সিআইএ কর্মকরতা সিডনি ব্রিস্টো চরিত্রে অভিনয়ের মধ্য দিয়ে পরিচিতি লাভ করেন। এই ধারাবাহিকে তার অভিনয়ের জন্য তিনি একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন এবং চারটি প্রাইমটাইম এমি পুরস্কারের মনোনয়ন লাভ করেন।

*অ্যালায়েস* ধারাবাহিকে অভিনয়কালে তিনি *[[ক্যাচ মি ইফ ইউ ক্যান]]* (২০০২) ছবিতে ক্ষণিক চরিত্রে অভিনয় করেন এবং পরবর্তীতে প্রণয়ধর্মী হাস্যরসাত্মক চলচ্চিত্র *থার্টিন গোয়িং অন থার্টি* (২০০৪) ছবিতে কেন্দ্রীয় ভূমিকায় অভিনয় করে প্রশংসিত হন। তিনি সুপারহিরো চলচ্চিত্র *ডেয়ারডেভিল* (২০০৩) ও *ইলেক্ট্রা* (২০০৫), হাস্যরসাত্মক নাট্যধর্মী *জুনো* (২০০৭) এবং কাল্পনিক হাস্যরসাত্মক *দি ইনভেনশন অব লায়িং* (২০০৯) ছবিগুলোতে কেন্দ্রীয় ও পার্শ্ব চরিত্রে অভিনয় করেন। ২০১০-এর দশকে তিনি প্রণয়ধর্মী হাস্যরসাত্মক *ভ্যালেন্টাইন্‌স ডে* (২০১০), কাল্পনিক হাস্যরসাত্মক নাট্যধর্মী *দি অড লাইফ অব টিমোথি গ্রিন* (২০১২), জীবনীমূলক নাট্যধর্মী *[[ডালাস বায়ার্স ক্লাব]]* (২০১৩), হাস্যরসাত্মক *আলেকজান্ডার অ্যান্ড দ্য টেরিবল, হরিবল, নো গুড, ভেরি ব্যাড ডে* (২০১৪), নাট্যধর্মী *মিরাকলস্‌ ফ্রম হেভেন* (২০১৬) এবং প্রণয়ধর্মী হাস্যরসাত্মক নাট্যধর্মী *লাভ, সিমন* (২০১৮) ছবিতে অভিনয় করেন।

গার্নার বাল্যকাল থেকে একজন সমাজকর্মী হিসেবে কাজ করে আসছেন এবং তিনি সেভ দ্য চিলড্রেনের বোর্ড সদস্য। তিনি তারকাদের সন্তানদের পাপারাজ্জি বিরোধী আন্দোলনের আইনজীবী। ১৯৯৮ থেকে ২০০৩ সাল পর্যন্ত পাঁচ বছর স্কট ফলির সাথে তার সম্পর্ক ছিল এবং তারা সে সময়ে বিয়েও করেছিলেন। ২০০৫ সালে তিনি বেন অ্যাফ্লেককে বিয়ে করেন, ২০১৫ সালে তারা আলাদা হয়ে যান এবং ২০১৮ সালে তাদের বিবাহবিচ্ছেদ হয়। গার্নার ও অ্যাফ্লেকের তিন সন্তান রয়েছে।

## তথ্যসূত্র

## বহিঃসংযোগ

* 
* 
* 
* এমিস.কমে জেনিফার গার্নার 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:টেক্সাসের ডেমোক্র্যাট
বিষয়শ্রেণী:ডেনিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন নারী চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী প্রযোজক
বিষয়শ্রেণী:মার্কিন নারী ব্যবসায়ী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:হিউস্টনের অভিনেত্রী
শ্রেষ্ঠ বাঙালি (চলচ্চিত্র)

**শ্রেষ্ঠ বাঙালি** হচ্ছে ২০১৭ সালে মুক্তিপ্রাপ্ত একটি বাংলা চলচ্চিত্র যেটির পরিচালক স্বপন সাহা, চলচ্চিত্রটি ২২ সেপ্টেম্বর, ২০১৭ সালে মুক্তি পায়। চলচ্চিত্রটির মুখ্য ভূমিকায় ছিলেন রাজপাল যাদব, উল্কা গুপ্তা, লাবণী সরকার এবং শক্তি কাপুর। প্রভূ দেবা চলচ্চিত্রটির নৃত্য পরিচালনা করেন।
## অভিনয়ে
* সুপ্রতীম ঘোষ
* উল্কা গুপ্তা
* লাবণী সরকার
* শক্তি কাপুর
* কৌশিক ব্যানার্জী
* সুমিত গাঙ্গুলী
* ঋজু
* রজতাভ দত্ত
* রাজপাল যাদব
* সানি লিওন - 'চাপা নিসনা' গানে আইটেম পারফর্মেন্স

## সঙ্গীত

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:স্বপন সাহা পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
জলগাঁও বিমানবন্দর

**জলগাঁও বিমানবন্দর** (আইএটিএ: জেএলএইচ, আইসিএও: ভিএজেএল) ভারতের মহারাষ্ট্র রাজ্যের নাসিক বিভাগের জলগাঁও শহরের ৬ কিলোমিটার দক্ষিণ-পূর্ব রাজ্য সড়ক ১৮৬- এর পাশে অবস্থিত একটি অন্তর্দেশীয় বিমানবন্দর। বিমানবন্দরটি ২৫৬ মিটার বা ৮৪০ ফুট উচ্চতায় অবস্থিত। বিমান বন্দরটি ভারতীয় বিমানবন্দর কর্তৃপক্ষ কর্তৃক পরিচালিত হয়। বর্তমানে বিমানবন্দরটি থেকে এয়ার ডেকান মুম্বই রুটে উড়ান পরিচালনা করে।

## ইতিহাস
জলগাঁও বিমানবন্দরটি ১৯৭৩ সালে জনসম্পদ বিভাগ কর্তৃক নির্মিত হয়েছিল।  এপ্রিল ১৯৯৭ সালে জলগাঁও পৌর পরিষদ বিমানবন্দরটির কার্যভার গ্রহণ করে এবং এপ্রিল ২০০৭ সালে বিমানবন্দরের কার্যভার " মহারাষ্ট্র বিমানবন্দর উন্নয়ন কোম্পানী"কে হস্তান্তর করে।  ২০০৯ সালের জুলাই মাসে বিদ্যমান বিমনবন্দরে বিমান পরিচালনা করার জন্য বিমানবন্দরের উন্নয়ন ঘটাতে মহারাষ্ট্র সরকার  ভারতীয় বিমানবন্দর কর্তৃপক্ষ (এএআই) -এর সাথে একটি সমঝোতা স্মারক (এমওইউ) স্বাক্ষর করেছে। ভারতের তৎকালীন রাষ্ট্রপতি প্রতিভা পাতিল জুন ২০১০ সালে জলগাঁও বিমানবন্দরের উন্নয়নে এবং সম্প্রসারণের জন্য ভিত্তিপ্রস্তর স্থাপন করেন। ফেব্রুয়ারি ২০১২ সালে ভারতীয় বিমানবন্দর কর্তৃপক্ষ]] (এএআই) প্রথম দফার কাজে ৬১ কোটি টাকা ব্যয় করে  এই প্রথম দফার উন্নয়ন প্রকল্পের মধ্যে ছিল  একটি অ্যাপ্রন ও ট্যাক্সিওয়ে নির্মাণ।  ২৩ মার্চ ২০১২ সালে ততকালীন রাষ্ট্রপতি প্রতিভা পাতিল বিমানবন্দরের উদ্বোধন করেন।  কেন্দ্রীয় সরকার ঘোষণা দেয় যে, জলগাঁওসহ দশটি বিমানবন্দর আঞ্চলিক যোগাযোগের স্কিম (আরসিএস) এর অধীনে গড়ে উঠবে এবং উড়ান চালু করা হবে বিমানবন্দরগুলি থেকে। এয়ার ডেকন জালগাঁও থেকে মুম্বই পর্যন্ত উড়ান শুরু করার চুক্ত বদ্ধ হয়।

এয়ার ডেকান ২২ ডিসেম্বর ২০১৭ সালে ১৮ আসন বিশিষ্ট বিচক্র্যাফ্ট ১৯০০ বিমানের দ্বারা   মুম্বই রুটে উড়ান পরিচালনা শুরু করে জলগাঁও থেকে।

## গঠন
জলগাঁও বিমানবন্দর ৬৩০ একর এলাকায় গড়ে উঠেছে এবং বিমানবন্দরটিতে একটি  ০৯/২৭, ভিত্তিক ১,৭০০ মিটার দীর্ঘ রানওয়ে রয়েছে। ৬৮ মিটার দৈর্ঘ্যের একটি নতুন অ্যাপ্রন ৬৭ মিটার পরিমাপের এটিআর বিমান জন্য  একই সময়ে ২ টি দাঁড়ানোর স্থান প্রদান করতে পাড়ে। রানওয়েতে মৌলিক অভিগমন এবং রানওয়ে প্রান্ত আলোর ব্যবস্থা রয়েছ। এই বিমানবন্দরে ন্যাভিগেশন এবং অবতরণ ব্যবস্থার জন্য একটি ডিভিওআর / ডিএমই এবং একটি পিএপিআই (মাত্র ২৭ রানওয়ে) রয়েছে। ৭০০ বর্গ মিটারের টার্মিনাল ভবন ৫০ জন যাত্রী পরিচালনা করতে পারে একই সময়ে।

## বিমানসংস্থা এবং গন্তব্য
সপ্তাহে ৬ দিন এয়ার ডেকান  উড়ান পরিচালনা করে জলগাঁও-মুম্বই রুটে।

## তথ্যসূত্র

## বহিঃসংযোগ

বিষয়শ্রেণী:মহারাষ্ট্রের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:১৯৭৩-এ প্রতিষ্ঠিত বিমানবন্দর
বিষয়শ্রেণী:২০শ শতাব্দীতে ভারতের স্থাপত্য
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ

**মাধ্যমিক ও উচ্চ মাধ্যমিক শিক্ষা বোর্ড,  ময়মনসিংহ** বাংলাদেশের ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোণা জেলার বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে ৯ম এবং সব মিলিয়ে ১১তম।

## গঠন
২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।

## কার্যক্রম
*সনদপত্র উত্তোলন।
*নম্বরপত্র উত্তোলন।
*নাম সংশোধন।
*যেকোন বিষয়ে ফলাফল সংশোধন।
*ভর্তি বাতিল।
*এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।

## উল্লেখযোগ্য শিক্ষা প্রতিষ্ঠান
* আনন্দ মোহন কলেজ
*শহীদ সৈয়দ নজরুল ইসলাম কলেজ
*মুমিনুন্নিসা সরকারি মহিলা কলেজ
* ময়মনসিংহ সরকারি কলেজ
* আলমগীর মনসুর (মিন্টু) মেমোরিয়াল কলেজ                             *সরকারি নজরুল কলেজ, ত্রিশাল
*সরকারি আশেক মাহমুদ কলেজ     
*ক্যান্টনমেন্ট পাবলিক স্কুল ও কলেজ
*কৃষি বিশ্ববিদ্যালয় কলেজ
*সরকারি জাহেদা সফির মহিলা কলেজ
*মুসলিম বালিকা উচ্চ বিদ্যালয় ও কলেজ
*রয়েল মিডিয়া কলেজ
*নটর ডেম কলেজ
*নাসিরাবাদ কলেজ
*সরকারি নজরুল কলেজ
*ঈশ্বরগঞ্জ কলেজ
*গফরগাঁও সরকারি কলেজ
*নেত্রকোণা সরকারি কলেজ
*সরকারি ইসলামপুর কলেজ
*মেলান্দহ্ সরকারি কলেজ
*শহীদ স্মৃতি সরকারি কলেজ, মুক্তাগাছা
*হাজরাবাড়ী সিরাজুল হক কলেজ

**স্কুলঃ-**
*ময়মনসিংহ জিলা স্কুল
*বিদ্যাময়ী সরকারি বালিকা উচ্চ বিদ্যালয়
*গভর্নমেন্ট ল্যাবরেটরী হাই স্কুল, ময়মনসিংহ
*ময়মনসিংহ ল্যাবরেটরি উচ্চ বিদ্যালয়, ময়মনসিংহ
*ক্যান্টনমেন্ট বোর্ড উচ্চ বিদ্যালয়, ময়মনসিংহ
*ত্রিশাল সরকারি নজরুল একাডেমি
*জামালপুর জিলা স্কুল
*শেরপুর সরকারি বালিকা উচ্চ বিদ্যালয়
*আঞ্জুমান আদর্শ সরকারি উচ্চ বিদ্যালয় 
*নেত্রকোণা সরকারি বালিকা উচ্চ বিদ্যালয়
*হাজরাবাড়ী উচ্চ বিদ্যালয়
*হাজরাবাড়ী উচ্চ বালিকা বিদ্যালয়

## আরও দেখুন
* বাংলাদেশের শিক্ষা বোর্ড তালিকা
*বাংলাদেশের শিক্ষাব্যবস্থা

## বহিঃসংযোগ

* 

## তথ্যসূত্র

ময়মনসিংহ
শিক্ষা ময়মনসিংহ
বিষয়শ্রেণী:বাংলাদেশের শিক্ষাব্যবস্থা
মোহাম্মদ আল-সাহলাউই

**মোহাম্মদ ইব্রাহিম মোহাম্মদ আল-সাহলাউই** (; জন্ম: ১০ জানুয়ারি ১৯৮৭) হলেন সৌদি আরবের একজন ফুটবলার যিনি সৌদি পেশাদার লিগের ক্লাব আল-নাসর এবং সৌদি আরব জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ২০১৩–১৪ এবং ২০১৪–১৫ টানা দুই মৌসুমে বছরের সেরা সৌদি ফুটবলার পুরস্কার জয়লাভ করেছেন।

## আন্তর্জাতিক ক্যারিয়ার
### যুব
২০০৬ এএফসি যুব চ্যাম্পিয়নশিপে ইরান অনূর্ধ্ব ২০ দলের বিরুদ্ধে খেলায় ৫২ মিনিটে আল-সাহলাউই তার ক্যারিয়ারের প্রথম গোল করেন; উক্ত খেলাটি ২–২ গোলে ড্র হয়েছিল। একই আসরে মালয়েশিয়া অনূর্ধ্ব ২০ দলের বিপক্ষে খেলায় মাত্র ১৩ মিনিটে মধ্যে তিনি গোল করেন; সে খেলায় তার দল ২–০ গোলে জয়লাভ করে।

### সিনিয়র
২০১৫ সালের ৩রা সেপ্টেম্বর তারিখে, ২০১৮ ফিফা বিশ্বকাপ বাছাইপর্বের এক ম্যাচে পূর্ব তিমুর জাতীয় দলের বিরুদ্ধে তিনি তার সিনিয়র ক্যারিয়ারের প্রথম হ্যাট্রিক করেন; উক্ত খেলায় তার দল ৭–০ গোলে জয়লাভ করে। অতঃপর ২০১৫ সালের ১৭ই নভেম্বরে অনুষ্ঠিত পূর্ব তিমুর জাতীয় দলের বিরুদ্ধে আরেক ম্যাচে, তিনি ৫ গোল করেন; যে খেলায় তার দল ১০–০ গোলে জয়লাভ করে।

## সম্মাননা
### ক্লাব
;আল-কাদিসিয়া
*সৌদি প্রথম বিভাগ: ২০০৮–০৯

;আল-নাসর
*সৌদি পেশাদার লিগ: ২০১৩–১৪, ২০১৪–১৫
*সৌদি ক্রাউন প্রিন্স কাপ: ২০১৪

## তথ্যসূত্র

## বহিঃসংযোগ
*
*
*এসএলস্ট্যাট.কমে মোহাম্মদ আল-সাহলাউই

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:আল-নাসর এফসি খেলোয়াড়
বিষয়শ্রেণী:সৌদি ফুটবলার
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:আল-কাদিসিয়া এফসি খেলোয়াড়
বিষয়শ্রেণী:পূর্ব প্রদেশ, সৌদি আরবের ব্যক্তি
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:আল-ফাতেহ এসসি খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:সৌদি প্রথম বিভাগ লিগের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:আল কাদসিয়াহ ফুটবল ক্লাবের খেলোয়াড়
এম বি মানিক

**এম বি মানিক** (জন্ম ১৯৭১) একজন বাংলাদেশী চলচ্চিত্র পরিচালক। তিনি মুসা ভাই, এক টাকার দেনমোহর এইরকম আরো অনেক চলচ্চিত্র পরিচালনা করে খ্যাতি অর্জন করেন।

## প্রাথমিক জীবন
এম বি মানিক বাংলাদেশের চাঁদপুর জেলায় জন্মগ্রহণ করেন।

## কর্মজীবন
এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন *[[অপরাজিত নায়ক]]* চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে।

এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি **বাহার উদ্দিন বাহার** নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে **এম বি মানিক** রাখেন।

এম বি মানিক তার পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি ভিসা নিয়ে যুক্তরাষ্ট্রে পাড়ি জমান। সেখানে একটি মুদি দোকান দেন।

## প্রযোজনা প্রতিষ্ঠান
এম বি মানিকের প্রযোজনা প্রতিষ্ঠানের নাম ছিল এইচ এ ফিল্ম ইন্টারন্যাশনাল।

## পারিবারিক জীবন
তার স্ত্রীর নাম আসমা মানিক এবং তাদের তিন সন্তান হয়।

## মৃত্যু
যুক্তরাষ্ট্রের নিউইয়র্কে দুর্বৃত্তের গুলিতে তিনি নিহত হন। ১৫ মে ২০১৪, বুধবারে স্থানীয় সময় বিকেল তিনটায় একদল চাঁদাবাজ এম বি মানিকের নিউইয়র্কের দোকানে এসে চাঁদা দাবি করে। তিনি চাঁদা দিতে অস্বীকৃতি জানালে তারা গুলি চালায়। এতে তিনি গুরুতর আহত হন, হাসপাতালে নেওয়ার পর তার মৃত্যু হয়। তার মরদেহ বাংলাদেশে নিয়ে আসা হয়, অনেক বাংলাদেশী চলচ্চিত্র অভিনেতা ও পরিচালক তার বাসায় গিয়ে শ্রদ্ধা জানান। মানিককে তার নিজ শহর ফেনীতে সমাহিত করা হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৭১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:ফেনী জেলার ব্যক্তি
রুনি মেয়ারা

**প্যাট্রিসিয়া রুনি মেয়ারা** (ইংরেজি: Patricia Rooney Mara,  ;(জন্ম ১৭ এপ্রিল ১৯৮৫) হলেন একজন মার্কিন অভিনেত্রী। তিনি কয়েকটি স্বাধীন চলচ্চিত্রে পার্শ্ব ভূমিকায় কাজের মাধ্যমে তার কর্মজীবন শুরু করেন, যার মধ্যে রয়েছে *ট্যানার হল* (২০০৯), *আ নাইটমেয়ার অন এল্ম স্ট্রিট* এবং জীবনীমূলক নাট্যধর্মী *[[দ্য সোশ্যাল নেটওয়ার্ক]]* (২০১০)।

২০১১ সালে মেয়ারা ডেভিড ফিঞ্চার পরিচালিত *[[দ্য গার্ল উইথ দ্য ড্রাগন ট্যাটু (২০১১-এর চলচ্চিত্র)|দ্য গার্ল উইথ দ্য ড্রাগন ট্যাটু]]* ছবিতে নাম ভূমিকায় অভিনয়ের মাধ্যমে সমাদৃত হন এবং পরিচিতি লাভ করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ২০১৩ সালে তিনি থ্রিলারধর্মী *সাইড ইফেক্টস*, স্বাধীন নাট্যধর্মী *এইন্ট দেম বডিজ সেন্ট্‌স* ও বিজ্ঞান কল্পকাহিনী *[[হার (চলচ্চিত্র)|হার]]* এবং ২০১৪ সালে *ট্র্যাশ* ছবিগুলোতে শ্রেষ্ঠাংশে অভিনয় করেন। ২০১৫ সালে তিনি টড হেইন্সের প্রণয়ধর্মী নাট্য চলচ্চিত্র *[[ক্যারল (চলচ্চিত্র)|ক্যারল]]*-এ অভিনয় করে সামদৃত হন এবং ২০১৫ কান চলচ্চিত্র উৎসবে যৌথভাবে শ্রেষ্ঠ অভিনেত্রীর পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

## প্রারম্ভিক জীবন
মেয়ারা ১৯৮৫ সালের ১৭ই এপ্রিল নিউ ইয়র্কের বেডফোর্ডে জন্মগ্রহণ করেন। মেয়ারার মায়ের পরিবার (রুনি পরিবার) পিটসবার্গ স্টিলারস এবং বাবার পরিবার (মেয়ারা পরিবার) নিউ ইয়র্ক জায়ান্ট্‌স প্রতিষ্ঠা করে। তার পিতা টিমোথি ক্রিস্টোফার মেয়ারা হলেন নিউ ইয়র্ক জায়ান্টসের সহ-সভাপতি এবং মাতা ক্যাথলিন ম্যাকনাল্টি (প্রদত্ত নাম: রুনি) একজন আবাসন প্রকল্পের প্রতিনিধি। মেয়ারা চার ভাইবোনের মধ্যে তৃতীয়। তার বড় ভাই ড্যানিয়েল, বড় বোন কেট মেয়ারা একজন অভিনেত্রী এবং ছোট ভাই কনর।

২০০৩ সালে ফক্স লেন হাই স্কুল থেকে পাস করার পর তিনি চারমাস দক্ষিণ আমেরিকার ইকুয়েডর, পেরু ও বলিভিয়ায় সফর করেন। তিনি এক বছর জর্জ ওয়াশিংটন বিশ্ববিদ্যালয়ে পড়ার পর নিউ ইয়র্ক বিশ্ববিদ্যালয়ের গ্যালাটিন স্কুল অব ইন্ডিভিজুয়ালাইজড স্টাডিতে মনোবিজ্ঞান, আন্তর্জাতিক সামাজিক নীতি ও অ-মুনাফা বিষয়ে ২০১০ সালে স্নাতক ডিগ্রি অর্জন করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি-কানাডীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্কের অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মেয়ারা পরিবার
বিষয়শ্রেণী:রুনি পরিবার
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:মার্কিন বেশভূষাশৈলী নকশাবিদ
বিষয়শ্রেণী:মার্কিন নারী বেশভূষাশৈলী নকশাবিদ
সালিম আল-দাউসারি

**সালিম বিন মোহাম্মদ বিন শাফি আল-দাউসারি** (; জন্ম: ১৯ আগস্ট ১৯৯১) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন উইংগার হিসেবে খেলেন। ২০১৪ ফিফা বিশ্বকাপ বাছাইপর্বের জন্য তাকে সৌদি আরব দলে অন্তর্ভুক্ত করা হয়েছিল। তিনি উক্ত প্রতিযোগিতায় ১টি গোল করেন। তিনি গত বেশ কয়েক বছর ধরে আল-হিলালের একজন অন্যতম সেরা খেলোয়াড় হিসেবে পরিচিত। ২০১৮ সালে তিনি স্পেনীয় ক্লাব ভিয়ারিয়ালে ধারে যোগদান করেন। তিনি ড্রিবলিং করা, পাস দেওয়া এবং বল নিয়ন্ত্রণে উচ্চতর ক্ষমতার জন্য অধিক পরিচিত।

## আন্তর্জাতিক ক্যারিয়ার
### আন্তর্জাতিক গোল
৭ অক্টোবর ২০১৭ অনুযায়ী,
:*স্কোর এবং ফলাফলের কলামে সৌদি আরবের গোল প্রথমে উল্লেখ করা হয়েছে।*

## সম্মাননা
### ক্লাব
;আল-হিলাল
* সৌদি পেশাদার লিগ (১): ২০১৬–১৭
* কিংস কাপ (১): ২০১৫, ২০১৭
* ক্রাউন প্রিন্স কাপ (৩): ২০১২, ২০১৩, ২০১৬
* সুপার কাপ (১): ২০১৫
* এএফসি চ্যাম্পিয়ন্স লিগ (২): রানার-আপ– ২০১৪, ২০১৭

## তথ্যসূত্র

## বহিঃসংযোগ
* 
* গোল.কমে সালিম আল-দাউসারি 
* ইউরোস্পোর্ট.কমে সালিম আল-দাউসারি

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:পুরুষ ফুটবল উইঙ্গার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:আল হিলাল সৌদি ফুটবল ক্লাবের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি আরবের পুরুষ আন্তর্জাতিক ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
বিষয়শ্রেণী:রিয়াদের_ফুটবলার
হিরো (১৯৮৩-এর চলচ্চিত্র)

***হিরো*** হচ্ছে ১৯৮৩ সালে মুক্তি পাওয়া একটি হিন্দি চলচ্চিত্র যেটি সুভাষ ঘাই পরিচালনা করেন। জ্যাকি শ্রফ চলচ্চিত্রটিতে অভিনয় করে রাতারাতি তারকা বনে গিয়েছিলেন। ১৯৮১ সালের 'মিস ইন্ডিয়া' খেতাবপ্রাপ্ত মীনাক্ষী শেষাদ্রি চলচ্চিত্রটিতে  অভিনয় করে পরিচিতি পেয়ে যান।

*হিরো* তেলুগু ভাষায় পুনর্নির্মিত হয়েছিলো 'বিক্রম' (১৯৮৬) নামে যেখানে জ্যাকির ভূমিকায় আক্কিনেনি নাগার্জুনা অভিনয় করেন, ১৯৮৮ সালে কন্নড় ভাষায় 'রানাধীরা' নামের একটি অনুরূপ চলচ্চিত্র বের হয়েছিলো। ২০১৫ সালে *হিরো*র নতুন করে হিন্দি পুনর্নির্মাণ বের হয় যেটা নিখিল আডবাণী পরিচালনা করেন।

## অভিনয়ে
*জ্যাকি শ্রফ - জ্যাকি দাদা/জয়কিষাণ
*মীনাক্ষী শেষাদ্রি - রাধা মাথুর
*সঞ্জীব কুমার - দমোদর মাথুর
*শাম্মী কাপুর - পুলিশ কমিশনার শ্রীকান্ত মাথুর
*অমরেশ পুরী - পাশা
*মদন পুরী - ভারত
*বিন্দু - যমুনা (রাধা'র বিধবা মসী)
*ভরত ভূষণ - রামু
*শক্তি কাপুর - জিমি থাপা
*উর্মিলা ভাট - সন্ধ্যা মাথুর
*শেখ আজাদ - শেখ ফারুক

## তথ্যসূত্র

## বহিঃসংযোগ
*

বিষয়শ্রেণী:১৯৮৩-এর চলচ্চিত্র
বিষয়শ্রেণী:১৯৮০-এর দশকের হিন্দি ভাষার চলচ্চিত্র
বিষয়শ্রেণী:লক্ষ্মীকান্ত-প্যায়ারেলাল সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:সুভাষ ঘাই পরিচালিত চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
মাইকা মনরো

**মাইকা মনরো বাকলে** (জন্ম: **ডিলিয়ন মনরো বাকলে**; ২৯ মে ১৯৯৩), **মাইকা মনরো** হিসেবে সবচেয়ে বেশি পরিচিত, হলেন মার্কিন অভিনেত্রী এবং পেশাদার কাইটবোর্ডার। তিনি ২০১২ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র *[[At Any Price (film)|এট এনি প্রাইস]]*-এ অভিনয় করার মাধ্যমে চলচ্চিত্রে অভিনয় জীবন শুরু করেন, এছাড়াও তাকে ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র *[[Labor Day (film)|লেবার ডে]]*-এ হাজির হতে দেখা গিয়েছে। ২০১৪ সালে মুক্তিপ্রাপ্ত রোমাঞ্চকর কাহিনী সমৃদ্ধ অধীরতামূলক মার্কিন চলচ্চিত্র *[[The Guest (film)|দ্য গেস্ট]]* এবং একই বছরে মুক্তি পাওয়া অতিপ্রাকৃত অধীরতামূলক মার্কিন চলচ্চিত্র *[[ইট ফলোস]]* এর মত সমালোচকদের দ্বারা বহুল প্রশংসিত দুটি চলচ্চিত্রে তার অভিনয়ের পরবর্তীতে তিনি "স্ক্রিম কুইন" নামেও পরিচিতি লাভ করেন। এছাড়াও তিনি ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের জনপ্রিয় মার্কিন চলচ্চিত্র *[[ইন্ডিপেনডেন্স ডে: রেসাজেন্স]]*-এ পেট্রিসিয়া হোয়াইটমোর ভূমিকায় অভিনয় করেছেন।

## প্রাথমিক জীবন
মনরোর জন্ম, ১৯৯৩ সালের ২৯শে মে, মার্কিন যুক্তরাষ্ট্রের ক্যালিফোর্নিয়া রাজ্যের সান্টা বার্বারা শহরে, তার জন্মগত নাম ডিলিয়ন মনরো বাকলে, তিনি সাংকেতিক ভাষার অনুবাদক ডিক্সি এবং নির্মাণ শ্রমিক জ্যাক বাকলের কন্যা সন্তান। পরবর্তীতে তিনি তার নামের প্রথম অংশ পরিবর্তন করে "মাইকা" রাখেন, যেটির মাধ্যমে তিনি তার জীবনের বেশিরভাগ ক্ষেত্রেই সর্বজনীনভাবে পরিচিত। মাত্র ১৭ বছর বয়সে, মনরো সান্টা বার্বারা ত্যাগ করেন এবং ডমিনিকান রিপাব্লিক-এর চাবারেটে নামক শহরে কাইটিং নামক খেলার প্রশিক্ষণ চালিয়ে যাবার জন্য চলে আসেন, তবে তিনি এর আগের গ্রীষ্মকালীন সময়েও এখানে অতিবাহিত করেছিলেন। পরবর্তীকালে তিনি অনলাইন ভিত্তিক স্কুলের মাধ্যমে তার হাই স্কুলের শেষ বর্ষ সমাপ্ত করেন।

## চলচ্চিত্র সমূহ

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন কাইটসার্ফার
বিষয়শ্রেণী:নারী কাইটসার্ফার
বিষয়শ্রেণী:মার্কিন খেলোয়াড়
বিষয়শ্রেণী:২১শ শতাব্দীর মার্কিন নারী ক্রীড়াবিদ
তুতিকোরিন বিমানবন্দর

**তুতিকোরিন বিমানবন্দর**  তামিলনাডুর তুতিকোরিন শহর থেকে ১৬.৯ কিলোমিটার (১০.৫ মাইল) দূরে অবস্থিত একটি অন্তর্দেশীয় বিমানবন্দর। বিমানবন্দরটি দক্ষিণ তামিলনাডুর তুতিকোরিন জেলা এবং তিরুণেলভী জেলায়  বিমান পরিষেবা প্রদান করে। তুতিকোরিন বিমানবন্দরটি তুতিকোরিন-তিরুণেলভেলী শহরের কেন্দ্রের জাতীয় সড়ক ৭এ থেকে ১৫.৬ কিলোমিটার পশ্চিমে অবস্থিত। এটি চেন্নাই, কোয়েম্বাটুর, ত্রিচি এবং মাদুরাই বিমানবন্দরের পরে তামিলনাড়ুর পঞ্চম ব্যস্ততম বিমানবন্দর।

## গঠন
তুতিকোরিন বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে, যা মূলত ১০/২৮, ১,৩৫১ মিটার লম্বা এবং ৩০ মিটার চওড়া। বিমানবন্দরের ১০০ মিটার লম্বা ও ৬০ মিটার চওড়া অ্যাপ্রন দুটি এটিআর ৭২ বা অনুরূপ উড়োজাহাজের জন্য দাঁড়ানোর স্থান প্রদান করে, যখন তার টার্মিনাল ভবন ব্যস্ত সময়ে সর্বোচ্চ ৭২ জন যাত্রীকে পরিচালনা করতে পারে। তুতিকোরিনের নেভিগেশন ব্যবস্থা পিএপিআই আলো এবং একটি এয়ারড্রোম বীকন দ্বারা গঠিত।

## সম্প্রসারণ
পর্যায়ক্রমে তুতিকোরিন বিমানবন্দরের উন্নয়নের জন্য একটি সুষ্ট পরিকল্পনা বেসামরিক বিমান চলাচল মন্ত্রণালয় কর্তৃক প্রস্তুত করা হয়েছে এবং তামিলনাড়ু সরকার ৫৮৬ একর জমি বিনামূল্যে বিমানবন্দর কর্তৃপক্ষের কোনও ইনফ্রবর্বসেন্স ছাড়াই দেওয়া হয়েছে। ভূমি অধিগ্রহণ প্রক্রিয়া শেষ পর্যায়ের কাছাকাছি। সম্প্রতি রাত্রিকালীন অবরতণ সুবিধাগুলি বিমানবন্দরে স্থাপন করা হয়েছে, যা সকালে,  সন্ধ্যায় এবং রাত্রির উড়ানগুলির পরিচালনায় সহায়তা করে। ভারতীয় বিমান বাহিনী এবং ভারতীয় উপকূররক্ষী বাহিনীর জন্য অতিরিক্ত ১১০ একর জমি চিহ্নিত করা হয়েছে।

২১ জুলাই ২০১৭ সালে, মোট সাতটি ব্লক থেকে মোট ৩৬৬.২৪ একর পরিমাণ জমি অধিগ্রহণ করা হয় এবং অধিগ্রহণ প্রক্রিয়া সম্পন্ন হওয়ার পর জমি তুতিকোরিন বিমানবন্দর পরিচালকের কাছে হস্তান্তর করা হয়। বিভিন্ন পর্যায়ে বাকি জমি অধিগ্রহণের কাজ চলছে এবং জেলা প্রশাসন শীঘ্রই সেই জমি বিমানবন্দর কর্তৃপক্ষের কাছে হস্তান্তর করবে বলে জানান ডিআরও এম ভিরপ্পান। 

৪ এপ্রিল ২০১৮ সালে, আটটি ব্লকের থেকে ৪৪.৬১ একর জমি জেলা কালেক্টর ভেঙ্কটেশ কর্তৃক বিমানবন্দর পরিচালক  সুব্রামনীর হাতে হস্তান্তর করা হয়। ৬০১.৯০ একর জমি থেকে বাকি ১৯০ একর জমি হস্তান্তর করা হবে বলে আশা করা হচ্ছে। ২ মাসের মধ্যে এ পর্যন্ত ৬৮% জমি অধিগ্রহণের ফলে ভারতীয় বিমানবন্দর কর্তৃপক্ষ বর্তমান রানওয়েটির সম্প্রসারনের জন্য রানওয়ের উভয় পাশে রানওয়ের দৈর্ঘ্য বৃদ্ধি করে  ২,৫০০ মিটার লম্বা এবং ৪৫  মিটারের চওড়া রানওয়ে  নির্মাণ করছে। অধিগৃহীত এলাকা বরাবর সীমানা প্রাচীর নির্মাণের জন্য দরপত্র জারি করা হয়েছে। একবার সমগ্র ভূমি অধিগ্রহণ সম্পন্ন এবং ভারতীয় বিমানবন্দর কর্তৃপক্ষ হস্তান্তরিত হলে, নতুন টার্মিনাল ভবন, এয়ার ট্রাফিক কন্ট্রোল টাওয়ার নির্মাণ করা হবে এবং তা ২০২০ সালের মধ্যে জনসাধারণের ব্যবহারে জন্য চালু করার সম্ভাবনা রয়েছে।

## বিমানসংস্থা এবং গন্তব্য

## তথ্যসূত্র

## বহিঃসংযোগ

বিষয়শ্রেণী:তামিলনাড়ুর বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৯২-এ প্রতিষ্ঠিত বিমানবন্দর
মাইজবাগ ইউনিয়ন

**মাইজবাগ ইউনিয়ন** বাংলাদেশের ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার অন্তর্গত একটি প্রশাসনিক এলাকা।

## অবস্থান ও সীমানা
মাইজবাগ ইউনিয়নের পূর্বে জাটিয়া ইউনিয়ন, পশ্চিমে বড়হিত ইউনিয়ন, দক্ষিণে মগটুলা ইউনিয়ন ও নান্দাইল উপজেলা এবং উত্তরে ঈশ্বরগঞ্জ ইউনিয়ন অবস্থিত। ঈশ্বরগঞ্জ উপজেলা সদর থেকে এ ইউনিয়নের দূরত্ব প্রায় ৬.০৫ কিলোমিটার।

## প্রশাসনিক কাঠামো
মাইজবাগ ইউনিয়ন ঈশ্বরগঞ্জ উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম ঈশ্বরগঞ্জ থানার আওতাধীন। এটি বর্তমানে জাতীয় সংসদের ১৫২নং নির্বাচনী এলাকা ময়মনসিংহ-৮ এর অংশ। ইউনিয়নের প্রধান কার্যালয় লক্ষীগঞ্জ বাজারে অবস্থিত।

এ ইউনিয়নে মোট গ্রামের সংখ্যা ২৭টি। গ্রামসমূহ ৯টি ওয়ার্ডে বিভক্ত:

* ১নং- হারুয়া, কুমড়াশাসন, সাধারপাড়া, তেরছাটি
* ২নং- বড়জোড়া 
* ৩নং- বড় উত্তমপুর, চরশংকর, মোজাটিয়া, মল্লিকপুর, পিতাম্বরপাড়া
* ৪নং- কুমুরিয়ারচর, কবিরভুলসোমা, রাউলেরচর
* ৫নং- কুল্লাপাড়া, ছোট উত্তমপুর, নিজগাঁও, ভাসা গোকুল নগর
* ৬নং- কদুখালী, ক্ষুদ্রসাই, মাইজবাগ পাছপাড়া, সাধুরগোলা
* ৭নং- সাটিহারী, তারাটি
* ৮নং- বিলরাউল, বড়ইবাড়ি
* ৯নং- দত্তগ্রাম, করিমপুর

## ভৌগোলিক উপাত্ত ও জনসংখ্যা
মাইজবাগ ইউনিয়নের মোট আয়তন ২৯.৭১ বর্গকিলোমিটার।

জনশুমারি ও গৃহগণনা ২০২২ অনুযায়ী:

* মোট খানা (পরিবার): ৯,৯৩৪টি
* মোট জনসংখ্যা: ৪৪,৩০৯ জন
** পুরুষ: ২২,২০০ জন
** নারী: ২২,১০৯ জন

জাতীয় তথ্য বাতায়ন অনুযায়ী পূর্বের পরিসংখ্যানে (যাতে খানার সংখ্যা ছিল ৭,১৫০টি) মোট জনসংখ্যা উল্লেখ ছিল ৩৮,৮৪৮ জন (পুরুষ ১৯,৭০৪ এবং নারী ১৮,৬৯২)।

### ধর্মীয় বিন্যাস
এ ইউনিয়নের অধিকাংশ মানুষ ইসলাম ধর্মাবলম্বী। এখানে মুসলিম জনসংখ্যার মধ্যে সুন্নি, ওয়াহাবি ও আহমাদিয়া মতাবলম্বী বিদ্যমান। হিন্দুধর্ম এখানে দ্বিতীয় বৃহত্তম ধর্মীয় গোষ্ঠী।

* মসজিদ: প্রায় ৯৮টি
* মন্দির: ৪টি

## শিক্ষা ব্যবস্থা
মাইজবাগ ইউনিয়নে শিক্ষার হার ও শিক্ষা প্রতিষ্ঠানের উপস্থিতি সন্তোষজনক।

* উচ্চ বিদ্যালয়: ০৩টি
* প্রাথমিক বিদ্যালয়: ২০টি
* মাদ্রাসা: ৩০টি

**উল্লেখযোগ্য শিক্ষা প্রতিষ্ঠান:**

# মল্লিকপুর লক্ষীগঞ্জ উচ্চ বিদ্যালয়
# মাইজবাগ পাছ পাড়া উচ্চ বিদ্যালয়
# তারাটি গদুরভিটা উচ্চ বিদ্যালয়

## কৃষি ও অর্থনীতি
মাইজবাগ ইউনিয়নের অর্থনীতি মূলত কৃষি নির্ভর।

* মোট জমির পরিমাণ: ৬০৭২.৯৮ একর (আনুমানিক)
* প্রধান ফসল: আমন (২৫০০ একর), বোরো (২৪৭৭ একর), আউশ (৩০০ একর), পাট (৬৫ একর)।

## যোগাযোগ ব্যবস্থা
উপজেলা সদরের সাথে ইউনিয়নের যোগাযোগ ব্যবস্থা মোটামুটি উন্নত। ঈশ্বরগঞ্জ উপজেলা পরিষদ থেকে বাস, অটোরিক্সা বা সিএনজি যোগে লক্ষীগঞ্জ বাজারে যাতায়াত করা যায়।

* ইউপি রাস্তা: ১১২ কি.মি. (কাঁচা ১০২ কি.মি., পাকা ১০ কি.মি.)
* থানা রাস্তা: ১৩ কি.মি. (কাঁচা ০৫ কি.মি., পাকা ০৮ কি.মি.)
* সিএসবি রাস্তা: ০৬ কি.মি. (সম্পূর্ণ কাঁচা)
* পুল ও কালভার্ট: ২০০টি

## স্বাস্থ্যসেবা
ইউনিয়নের স্বাস্থ্যসেবা নিশ্চিতকল্পে রয়েছে:

* স্বাস্থ্য ও পরিবার কল্যাণ কেন্দ্র: ০১টি
* কমিউনিটি ক্লিনিক: ০৬টি

## দর্শনীয় স্থান
প্রাকৃতিক সৌন্দর্যে ভরপুর বেশ কিছু জলাশয় ও স্থান এ ইউনিয়নে রয়েছে:

* কুমুরিয়া বিল
* আন্দর দিঘীঘাট
* কাতলা বিল
* হিঙ্গার বিল
* দুবধল বিল

## তথ্যসূত্র
পুদুচেরি বিমানবন্দর

**পুদুচেরি বিমানবন্দর** (আইএটিএ: পিএনওয়াই, আইসিএও: ভিওপিসি) ভারতের একটি কেন্দ্রশাসিত অঞ্চল পুদুচেরিতে অবস্থিত একটি অন্তর্দেশীয় বিমানবন্দর। এটি অরোভিলে আন্তর্জাতিক সম্প্রদায় থেকে ৮.১ কিলোমিটার দূরে অবস্থিত। বিমানবন্দর স্থানীয় উড়ন্ত প্রশিক্ষণ বিদ্যালয়, চার্চ ফ্লাইট এবং বাণিজ্যিক উড়ান পরিচালনার জন্য ব্যবহৃত হয়। ২০০৭ সালে, পুদুচেরি সরকার বৃহত্তর বিমানবন্দরটির সম্প্রসারণ এবং একটি নতুন টার্মিনাল ভবন নির্মাণের সিদ্ধান্ত নেয়। ১৮ ই জানুয়ারি, ২০১৩ তারিখে ব্যাঙ্গালোর থেকে স্পাইসজেটের উড়ান আগমনের সাথে নতুন টার্মিনালটির উদ্বোধন হয়। আগস্ট ২০১৭ সাল থেকে স্পাইসজেট পুদুচেরি - হায়দ্রাবাদে রুটে সরাসরি দৈনিক উড়ান পরিচালনা করছে।

## ইতিহাস
বিমানন্দরটি ১৯৮৯ সালে নির্মিত হয়েছিল। সেই বছর এবং ১৯৯১ সালের মধ্যে, আঞ্চলিক এয়ারলাইন বায়ুদূত চেন্নাই, নেভেলি ও ব্যাঙ্গালোরের উদ্দেশ্যে যাত্রা করেছিল, তবে এই উড়ানগুলি সফল হয়নি এবং সব উড়ান বন্ধ হয়ে যায় দ্রুত।  বিমানবন্দরটি নিখরচায় দুই দশক ধরে পরিচালিত হত ভারতীয় বিমানবন্দর কর্তৃপক্ষ দ্বারা।

২০০৭ সালের জুন মাসে বিমানবন্দরের সম্প্রসারণের জন্য স্থানীয় সরকার ও বিমানবন্দর কর্তৃপক্ষ (এএআই) এর মধ্যে একটি সমঝোতা স্বাক্ষরিত হয়। প্রথম পর্যায়ে ১৯.৯২ হেক্টর জমি ₹১৮.৯৫ কোটি টাকায় ক্রয় করা হয়।  তারপর নতুন টার্মিনাল নির্মাণ করা হয় এবং রানওয়েটি ২৬০ মিটার (৮৫৩ ফুট) পর্যন্ত প্রসারিত করা হয়, **এটিআর** বিমান অবতরণের জন্য অনুমতি দেওয়ার জন্য। এই পর্যায়টি ২০১২ সালের শেষের দিকে সম্পন্ন হয়েছিল। সম্প্রসারণের দ্বিতীয় পর্যায়ে বিমানসংস্থাগুলির বৃহৎ জেট বিমান অবতরেণ জন্য রানওয়ে অতিরিক্ত ১,১০০ মিটার (৩,৬০৯ ফুট) সম্প্রসারণের জন্য ২০০ একর জমি অধিগ্রহণ করা হয়।

১৭ জানুয়ারী ২০১৩ সালে স্পাইসজেট ব্যাঙ্গালোর থেকে নতুন ভাবে নির্মিত বিমানবন্দরের প্রথম উড়ান পরিচালনা শুরু করে। তবে, মাত্র এক বছর পর যাত্রী অভাবের কারণে উড়ান পরিষেবা বাতিল করা হয়।

১৪ এপ্রিল ২০১৫ সালে, অ্যালায়েন্স এয়ার বিমানবন্দর থেকে পুনরায় ব্যাঙ্গালোর রুটে উড়ান পরিচালনা শুরু করে এবং এর জন্য পন্ডিচেরী সরকার কর্তৃক ভর্তুকি প্রদান করা হয়। "ভর্তুকি প্রদান"  ছয় মাস পর স্থগিত করা হয় এবং পরিষেবাটি পুনরায় কবে চালু হবে তা জানা যায়নি।

## গঠন
পুদুচেরি বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে। এটি মূলত ০৭/২৫, ১,৫০০ মিটার লম্বা এবং ৩০ মিটার চওড়া। বিমানবন্দরটিতে ১৫০ মিটার লম্বা ও ১০০ মিটার চওড়া একটি অ্যাপ্রন রয়েছে এবং এর নতুন টার্মিনাল ভবন ব্যস্ত সময়ে সর্বোচ্চ ৩০০ যাত্রীদের পরিচালনা করতে পারে। উড়ান পরিচালনার জনওয পুদুচেরি বিমানবন্দরে **নেভিগেটিভ অ্যাডমিনিস্ট্রেটরস এয়ারড্রোম বীকন** ব্যবস্থা অন্তর্ভুক্ত রয়েছে। বর্তমানে রানওয়েটি সম্প্রসারণ, উড়ান সংখ্যা বৃদ্ধি ও আন্তর্জাতিক উড়ানগুলি পরিচালনার জন্য বিমানবন্দরের সম্প্রসারণের প্রয়োজন এবং এর জন্য জমি অধিগ্রহণ করা হচ্ছে।

## বিমানসংস্থা এবং গন্তব্য

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:১৯৮৯-এ প্রতিষ্ঠিত বিমানবন্দর
বিষয়শ্রেণী:২০শ শতাব্দীতে ভারতের স্থাপত্য
ইশারা ভাষা

থাম্ব|তিনজন ব্যক্তি মার্কিন ইশারা ভাষাতে যোগাযোগ স্থাপন করছেন
**ইশারা ভাষা** বা **সাংকেতিক ভাষা** বা **প্রতীকী ভাষা** () বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সূক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন।


বিষয়শ্রেণী:ভাষা
বিষয়শ্রেণী:ভাষার ধরন ও শৈলী
বিষয়শ্রেণী:বধিরতা
সালেম বিমানবন্দর

**সালেম বিমানবন্দর** (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি  চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।

## ইতিহাস
সালেম বিমানবন্দরটি ১৯৯৩ সালের এপ্রিল মাসে নির্মিত হয়েছিল ৬ কোটি টাকা ব্যয়ে, স্থানীয় ব্যবসায়ী ও শিল্পপতিদের দ্বারা ১৩৬ একর জমি দানের মাধ্যমে। করে মোট ₹৪৯ লাখ টাকার মধ্যে ৩০ লাখ টাকা সেলিম ইস্পাত কারখানা কর্তৃক প্রদান করা হয়। মূলত ছোট বিমান ব্যবহার করে বায়ুদূত নামে একটি বিমানসংস্থার দ্বারা উড়ান পরিচালনার জন্য পরিকল্পনা করা হয়েছিল এবং ১,৩৫০-মিটারের রানওয়ে নিয়ে বিমানবন্দর নির্মাণের কথা ভাবা হয়েছিল। এটি আরও বড় আকারের বিমানের ওঠা-নামার জন্য ৬০০ মিটারের বেশি প্রসারিত করা হয়েছিল। প্রাথমিকভাবে, এনইপিসি এয়ারলাইন্স **ফকার এফ-২৭** বিমান ব্যবহার করে চেন্নাই-সালেম-কোয়েম্বাটুর-চেন্নাই রুটে উড়ান পরিচালনা করে। তবে, এটি 'অ লাভযোগ্যতা'র কথা উল্লেখ করে তিন মাস পর এয়ারলাইন্সটি উড়ান পরিষেবা প্রত্যাহার করে নেয়। এই রুটে বিনিয়োগের জন্য কোনও উড়োজাহাজ সংস্থা প্রস্তুত ছিল না বলে সালেম বিমানবন্দরটি অবহেলায় পরে থাকে। যদিও ভারতীয় বিমানবন্দর কর্তৃপক্ষ (এএআই) বিমানবন্দরকে উড়ান পরিচালনা করার জন্য প্রস্তুত করে, বিমানরের কম পৃষ্ঠপোষকতা হওয়ার জন্য ফিমান সংস্থাগুলি আগ্রহ দেখায় নি। ২০০৬ সালে, এয়ার ডেকান সালেম বিমানবন্দর থেকে  উড়ান চালুর জন্য সম্মত হবার শর্ত রাখে যদি কেবলমাত্র স্থানীয় কারখানা অন্তত ৯০ লাখ টাকা জমা দেয় অথবা ৫০% বুকিংয়ের জন্য প্রতিশ্রুতি দেয়। এদিকে, এয়ার ডেকন ওই সময়ে কিংফিশার এয়ারলাইন্সের সাথে চুক্তি বদ্ধ হয়ে মিশে গিয়েছিলেন। কিংফিশার এয়ারলাইন্স চেন্নাই থেকে একটি উড়ান সালেম রুটে পরিচালনা করত , কিন্তু ২০১২ সালে আর্থিক সমস্যাগুলির কারণে উড়ানটি বাতিল করে দেয়।

৩-বছর অপেক্ষা এবং দীর্ঘস্থায়ী আলোচনার পর, ১৫ নভেম্বর ২০০৯ সালে, এটিআর ৭২ বিমানটি ব্যবহার করে কিংফিশার এয়ারলাইন্স চেন্নাইয়ের থেকে সালেম রুটে দৈনিক উড়ান শুরু করে। ২৮ শে অক্টোবর ২০১১ সালে পরিষেবাটি যাত্রী সংখ্যার অভাবের কথা উল্লেখ করে।.

বেসামরিক বিমান মন্ত্রণালয়ের আঞ্চলিক যোগাযোগ প্রকল্পের (আরসিসি) -এর অধীনে সালাম বিমানবন্দর থেকে সম্ভাব্য সব উড়ান পরিষেবা ২০১৭ সালের ডিসেম্বরের মধ্যেই শুরু হওয়ার কথা ছিল।

## গঠন
সালেম বিমানবন্দরটির একটি রানওয়ে রয়েছে। রানওয়েটি ০৪০/২২০ ভিত্তিক, ৬০০০ ফুট দীর্ঘ। ১০০ মিটার লম্বা ও ৭৫ মিটার চওড়া অ্যাপ্রনের মধ্যে দুটি এটিআর বিমান একই সময়ে অবস্থান করতে পারবে। বিমানবন্দরটির টার্মিনাল ভবনটি ব্যস্ত সময়ে ১০০ জন যাত্রীকে পরিচালনা করতে পারে। সালেম বিমানবন্দরে উড়ান পরিচালনার সুবিধার জন্য "ভিএইচএফ রেডিও", পিএপিআই এবং এনডিবি রয়েছে।

## বিমানসংস্থা এবং গন্তব্য

## তথ্যসূত্র

## বহিঃসংযোগ

বিষয়শ্রেণী:তামিলনাড়ুর বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:১৯৯৩-এ তামিলনাড়ুতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৯৩-এ প্রতিষ্ঠিত বিমানবন্দর
গার্নসি

**গার্নসি** () ইউরোপের মূল ভূখণ্ড ও গ্রেট ব্রিটেন দ্বীপের মধ্যবর্তী ইংলিশ চ্যানেল প্রণালীতে ফ্রান্সের নরমঁদি অঞ্চলের উপকূলের কাছে অবস্থিত একটি দ্বীপ। এটি মোটামুটিভাবে সাঁ মালো বন্দর শহরের উত্তরে এবং কোতঁতাঁ উপদ্বীপের পশ্চিমে অবস্থিত। গার্নসি ও এর আশেপাশের বেশ কিছু ক্ষুদ্রতর দ্বীপ মিলে বেইলিউইক অফ গার্নসি নামক একটি ব্রিটিশ রাজার অধীনস্থ অঞ্চল গঠন করেছে। দ্বীপটি আইনগতভাবে যুক্তরাজ্যের অন্তর্গত নয়, তবে এর প্রতিরক্ষা ও অন্যান্য বৈদেশিক সম্পর্কগুলি ব্রিটিশ সরকারই দেখাশোনা করে।

গার্নসি অধিকৃত অঞ্চলটির পুরোটাই ব্রিটিশ দ্বীপপুঞ্জের সাধারণ ভ্রমণ অঞ্চলের মধ্যে পড়েছে এবং এটি ইউরোপীয় ইউনিয়নের সদস্য না হলেও তার সাথে বিশেষ সম্পর্ক বজায় রেখেছে, বিশেষ করে মুক্ত বাণিজ্যের ক্ষেত্রে।  গার্নসি ও জার্সি দ্বীপসমষ্টি বা বেইলিউইকগুলি একত্রে একটি ভৌগোলিক অঞ্চল গঠন করেছে যাদের নাম দেওয়া হয়েছে চ্যানেল দ্বীপপুঞ্জ।

## তথ্যসূত্র

বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:ব্রিটিশ রাজার অধীনস্থ অঞ্চল
বিষয়শ্রেণী:ব্রিটিশ দ্বীপ
বিষয়শ্রেণী:চ্যানেল দ্বীপপুঞ্জ
ব্রায়ান কোনিয়েৎস

ব্রায়ান কোনিয়েৎস (জন্ম জুন১, ১৯৭৫)**&nbsp;একজন আমেরিকান এনিমেশন ডিরেক্টর, লেখক, পরিচালক এবং গায়ক। তিনি সর্বাধিক পরিচিত **মাইকেল দান্তে ডিমার্টিনোর **সাথে, সহ স্রস্টা এবং কার্জনির্বাহী পরিচালক হিসেবে **অ্যাভাটর: দ্য লাস্ট এয়ারবেন্ডার** এবং **দা লিজেন্ড অফ কোরা তে **কাজ করার জন্য।&nbsp;

== পেশা ==
**কোনিয়েৎস** ক্যারেক্টার ডিজাইনার হিসেবে **ফিল্ম রোমান **এ **ফ্যামেলি গাই **এবং সহকারী পরিচালক হিসেবে **মিশন হিল **এবং **কিং অফ দা হিল&nbsp;**&nbsp;এ কাজ করছেন। তিনি **নিকেল্ডিওনের **এনিমেটেড সিরিজ **ইনভাদের জিম **এ স্টোরি বোর্ড আর্টিস্ট&nbsp; এবং চিত্র পরিচালকের কাজ করেন।&nbsp;

২০০১ এবং ২০১৪ সালের মাঝে&nbsp;মাইকেল দান্তে ডিমার্টিনোর সাথে নিকেল্ডিওনের জন্য&nbsp;আভাতারঃ দা লাস্ট এয়ার বেন্ডার এবং এর সিকুয়েল&nbsp; দা লিজেন্ড অফ কোরা লেখা এবং পরিচালনার পেশায় ছিল। তাদের দুজনের গভীর ও দীর্ঘ সৃষ্টিশীল সম্পর্কে&nbsp;একত্রে  তারা ফ্যানদের কাছে ''ব্র্যকে'' যা ''ফ্যান প্রদত্ত'' ছিল।&nbsp;


২০১৫ সালে&nbsp;**কোনিয়েৎস্** একটি সাইফাই নভেল সিরিজ&nbsp; ''থ্রেডওয়ার্ল্ড&nbsp;''লেখা এবং ইলাস্ট্রেশনের কাজে ছিল যা প্রকাশিত হবে **প্রথম এবং দ্বিতীয় বই&nbsp;**&nbsp;হিসেবে কিন্তু ডেট ঠিক হয়নি।


**কোনিয়েৎস** ফটোগ্রাফির সাথে এখনও যুক্ত এবং একটি ব্যান্ড আছে, নাম ''গিনরমউস&nbsp;'' &nbsp;''&nbsp;''যার কয়েকটি এ্যালবাম - ''আমাদের পূর্ব পুরুষের ভালবাসার সম্পর্ক এবং রাত, আর্টিফিশিয়াল আলোর নিচে'' নামে&nbsp; প্রকাশিত।

== ব্যক্তিগত জীবন ==
&nbsp;**কোনিয়েৎস্** **রসওয়েল উচ্চ বিদ্যালয়, রসওয়েল, জর্জিয়া, উত্তর আটলান্টা&nbsp;**&nbsp;থেকে শিক্ষা লাভ করেন এবং পরে ফাইন আর্টে&nbsp;ইলাস্ট্রেশনে উচ্চ শিক্ষার জন্য&nbsp;**&nbsp;রহদে আইল্যান্ড ডিজাইন স্কুলে '''১৯৯৮ সালে ভর্তি হন।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন অ্যানিমেটর
বিষয়শ্রেণী:মার্কিন অ্যানিমেটেড চলচ্চিত্র পরিচালক
বিষয়শ্রেণী:মার্কিন অ্যানিমেটেড চলচ্চিত্র প্রযোজক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন টেলিভিশন লেখক
বিষয়শ্রেণী:মার্কিন পুরুষ টেলিভিশন লেখক
বিষয়শ্রেণী:মার্কিন বিজ্ঞান কল্পকাহিনী লেখক
বিষয়শ্রেণী:রোড আইল্যান্ড স্কুল অফ ডিজাইনের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন পুরুষ শিল্পী
বিষয়শ্রেণী:২১শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন পুরুষ শিল্পী
হরে রাম হরে কৃষ্ণ (১৯৭১-এর চলচ্চিত্র)

***হরে রাম হরে কৃষ্ণ*** হচ্ছে ১৯৭১ সালে মুক্তিপ্রাপ্ত একটি হিন্দি চলচ্চিত্র যেটা পরিচালনা করেন দেব আনন্দ, এবং মুখ্য ভূমিকায় তিনিসহ জিনাত আমান এবং মুমতাজ অভিনয় করেন। চলচ্চিত্রটি ব্যবসাসফল হয়েছিলো এবং জিনাত আমান এর জন্য এটি ওপরে ওঠার মাধ্যম ছিলো, তিনি চলচ্চিত্রটিতে পশ্চিমা হিপি'র চরিত্রে অভিনয় করেন, এবং 'ফিল্মফেয়ার বেস্ট সাপোর্টিং এ্যাকট্রেস' পুরস্কার জেতেন, এছাড়া সেরা অভিনেত্রী হিসেবে 'বেঙ্গল ফিল্ম জার্নালিস্টস এ্যাসোসিয়েশন এ্যাওয়ার্ড' (বিএফজেএ) পুরস্কারও পান।  চলচ্চিত্রটিতে হিপি সংস্কৃতির নৈতিক অবক্ষয় দেখানো হয়েছে। চলচ্চিত্রটি একভাবে মাদক-বিরোধী প্রচারণা করেছে এবং পশ্চিমা সংস্কৃতির কিছু সমস্যা দেখিয়েছে যেমন বিয়ে বিচ্ছেদ হয়ে যাওয়া। চলচ্চিত্রটি ১৯৬৮ সালের আমেরিকান চলচ্চিত্র 'সাইক আউট' এর উপর হাল্কাভাবে ভিত্তি করে তৈরি। ভারতের গোয়া প্রদেশে কলিম আহমেদ খান নামের একজন হিপি ছিলেন, চলচ্চিত্রটির কাহিনী তার জীবন কাহিনী থেকেও কিছুটা নেওয়া হয়।

দেব আনন্দের মাথায় "হরে রাম হরে কৃষ্ণ" বানানোর চিন্তা নেপালের কাঠমান্ডুতে হিপিদের নৈতিক অবক্ষয় দেখে আসে, কোলকাতায় তাঁর পূর্বের ফিল্ম 'প্রেম পূজারী' (১৯৭০) নিয়ে আন্দোলন হয়েছিলো এরপর তিনি নেপালে আসেন। তার মন খারাপ হয়ে গিয়েছিলো কারণ কোলকাতায় তার 'প্রেম পূজারী' চলচ্চিত্রটির বিরোধিতা করে এর পোস্টার পোড়ানো হয়েছিলো।

## অভিনয়ে
* দেব আনন্দ- প্রশান্ত জ্যাসওয়াল
* জিনাত আমান – জ্যাসবির জ্যাসওয়াল/ জ্যান্সি
* মুমতাজ – শান্তি
* বেবী গুড্ডি – শিশু জ্যাসবির
* সত্যজিৎ – শিশু প্রশান্ত (মাস্টার সত্যজিৎ)
* প্রেম চোপড়া – দ্রোনাচার্য
* রাজেন্দ্র নাথ – তুফান
* মেহমুদ জুনিয়র – ম্যাশিনা
* সুধীর – মাইকেল
* কিশোর সাহু – শ্রীমান জ্যাসওয়াল
* আঁচলা সাচদেব – শ্রীমতি জ্যাসওয়াল
* মমতাজ বেগম – শান্তির মা
* ইফতেখার – আইজিপি
* রাজ কিশোর – সখী
* গৌতম সরিন – দীপক
* ইন্দ্রাণী মুখার্জী – শ্রীমতি জ্যাসওয়াল (২য়)
* যশোধরা কাটজু – (যশোধরা কাটজু)

## সঙ্গীত

এই চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লেখেন আনন্দ বকশী। 'দম মারো দম' এবং 'হরে রাম হরে কৃষ্ণ' তরুণদের মধ্যে অনেক জনপ্রিয়তা পেয়েছিলো এবং 'কাঞ্চি রে কাঞ্চি রে', 'দেখো ও দিওয়ানো' এবং 'ফুলো কা তারো কা' রাহুল দেব বর্মণের সংগীত মেধার প্রকাশ ঘটিয়েছিলো। গায়িকা আশা ভোঁসলে 'দম মারো দম' গানটির জন্য 'ফিল্মফেয়ার বেস্ট ফিমেইল প্লেব্যাক এ্যাওয়ার্ড' পুরস্কার জিতেছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭১-এর চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:কাঠমান্ডুতে ধারণকৃত চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
বিষয়শ্রেণী:জনপ্রিয় সংস্কৃতিতে হিন্দুধর্ম
বিষয়শ্রেণী:জনপ্রিয় সংস্কৃতিতে কৃষ্ণ
বিষয়শ্রেণী:নেপালে ধারণকৃত চলচ্চিত্র
আক্রোটিরি এবং ডেকিলিয়া

**আক্রোটিরি এবং ডেকিলিয়া** (), যার সরকারি পূর্ণনাম **আক্রোটিরি এবং ডেকিলিয়া সার্বভৌম ঘাঁটি অঞ্চলসমূহ** () একটি ব্রিটিশ অধীনস্থ সমুদ্র প্রতিকূলবর্তী অঞ্চল যা সাইপ্রাস দ্বীপে অবস্থিত। যুক্তরাজ্য, গ্রিস, তুরস্ক ও সাইপ্রাসের প্রতিনিধিদের মধ্যে ১৯৬০ সালে সম্পাদিত একটি চুক্তির মাধ্যমে অঞ্চলগুলিকে যুক্তরাজ্যের কাছে হস্তান্তর করা হয় এবং ব্রিটিশ রাজার অধীন উপনিবেশ সাইপ্রাসকে স্বাধীনতা প্রদান করা হয়। এখানে ব্রিটিশ সামরিক ঘাঁটি আছে এবং এটি ভূমধ্যসাগর ও মধ্যপ্রাচ্যে যুক্তরাজ্যের জন্য একটি কৌশলগতভাবে গুরুত্বপূর্ণ এলাকা।

## তথ্যসূত্র

বিষয়শ্রেণী:যুক্তরাজ্যের সমুদ্র প্রতিকূলবর্তী অঞ্চল
বিষয়শ্রেণী:ইউরোপের নির্ভরশীল অঞ্চল
বিষয়শ্রেণী:ব্রিটিশ সেনাবাহিনী
বিষয়শ্রেণী:ইউরোপীয় ইউনিয়ন
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:সাইপ্রাসের ভূগোল
বিষয়শ্রেণী:ব্রিটিশ সমুদ্রপার অঞ্চল
বিষয়শ্রেণী:১৯৬০-এ প্রতিষ্ঠিত রাষ্ট্র ও অঞ্চল
বিষয়শ্রেণী:ছিটমহল
বিষয়শ্রেণী:১৯৬০-এ ব্রিটিশ সাম্রাজ্যে প্রতিষ্ঠিত